Príloha č. 1 výzvy na predkladanie ponúk

**OPIS PREDMETU ZÁKAZKY**

Názov zákazky:

**Spracovanie projektovej dokumentácie a výkon odborného autorského dozoru (OAD) pre investičný zámer Výstavba parkovísk, oplotení a spevnených plôch v ZEVO Bratislava**

Opis predmetu zákazky:

Predmetom tejto zákazky je vypracovanie projektovej dokumentácie pre územné rozhodnutie a vypracovanie projektovej dokumentácie pre stavebné povolenie v podrobnosti dokumentácie na realizáciu stavby a výkon odborného autorského dozoru pre investičný zámer *Výstavba parkovísk, oplotení a spevnených plôch v Zariadení na energetické využitie odpadu (ZEVO) Bratislava*.

Podrobný opis predmetu obstarávania je uvedený v špecifikácií predmetu zákazky tejto výzvy
a bližšie podmienky plnenia predmetu zákazky sú vymedzené v ostatných podkladoch tvoriacich prílohu tejto výzvy.

**Súčasti plnenia zo strany uchádzača:**

1. Zabezpečenie vstupných podkladov, najmä možnosti pripojenia na inžinierske siete, dopravné napojenie, výškopisné a polohopisné zameranie, Stavebnotechnické zameranie, inžiniersko–geologický prieskum a pod.
2. Návrh technického riešenia podľa platných legislatívnych predpisov a noriem STN EN. Riešenie stavby musí rešpektovať príslušné technické a právne predpisy, normy a musí byť ekonomické ako z pohľadu realizácie, tak aj z pohľadu prevádzky a údržby.
3. Navrhnuté technické riešenie, bude počas spracovávania projektovej dokumentácie pravidelne konzultované a priebežne schvaľované verejným obstarávateľom.
4. Vypracovania projektovej dokumentácie pre územné rozhodnutie v potrebnom rozsahu podľa § 3 vyhlášky Ministerstva životného prostredia SR č. 453/2000 Z. z., ktorou sa vykonávajú niektoré ustanovenia stavebného zákona (k § 35 stavebného zákona).
5. Zapracovanie a vysporiadanie pripomienok alebo iných relevantných požiadaviek uvedených vo vyjadreniach, stanoviskách, súhlasoch a pod. k projektu pre územné rozhodnutie - dotknuté právnické a fyzické osoby, orgány a inštitúcie.
6. Vypracovanie projektovej dokumentácie pre stavebné povolenie v podrobnosti dokumentácie na realizáciu stavby v rozsahu § 9 vyhlášky Ministerstva životného prostredia SR č. 453/2000 Z. z., ktorou sa vykonávajú niektoré ustanovenia stavebného zákona.
7. Zapracovanie podmienok z územného rozhodnutia.
8. Zapracovanie a vysporiadanie pripomienok alebo iných relevantných požiadaviek uvedených vo vyjadreniach, stanoviskách, súhlasoch a pod. k projektu pre stavebné povolenie - dotknuté právnické a fyzické osoby, orgány a inštitúcie – v predpokladanom rozsahu 80 osobohodín.
9. Výkon odborného autorského dohľadu vrátane vypracovania potrebných zmien a dodatkov k projektu tak, ako budú dohodnuté na kontrolných dňoch stavby – v predpokladanom rozsahu 40 osobohodín.
10. Účasť na kontrolných dňoch stavby počas realizácie projektu.
11. Tlač PD v potrebnom počte paré šesť (6).

**Vypracovaná dokumentácia má minimálne obsahovať:**

* celý názov spracovateľského subjektu a identifikačné údaje stavby,
* obsah, ktorý delí dokumentáciu na ucelené časti,
* štruktúra a rozsah projektu podľa UNIKA 2022,
* zoznam noriem, literatúry, smerníc a predpisov, technických podmienok,
* zoznam podkladov, na základe ktorých bol projekt spracovaný,
* navrhované materiály, ich druh a kvalitu,
* výpočtová, textová a grafická časť (technická správa, statický posudok, výkresy, schémy a pod.),
* položkový výkaz výmer,
* položkový rozpočet a celkové náklady stavby.

**Presná špecifikácia predmetu zákazky:**

1. **Projektová dokumentácia pre Parkovisko č. 1:**
* Parkovisko pre osobné autá
* Návrh maximálneho počtu parkovacích miest s využitím dostupného priestoru vzhľadom na hranice pozemku, podľa platných legislatívnych predpisov a noriem STN EN
* Navýšenie terénu na úrovne príjazdovej cesty do areálu verejného obstarávateľa s vybudovaním oporného múru
* Súčasťou parkoviska budú nabíjacie stanice pre elektromobily
* Parcelné čísla pre umiestnenie parkoviska 3979/62 - 3979/31
1. **Projektová dokumentácia pre Parkovisko č. 2:**
* Parkovisko pre nákladné autá (prevažne zvozové vozidlá TKO verejného obstarávateľa)
* Návrh maximálneho počtu parkovacích miest s využitím dostupného priestoru podľa platných legislatívnych predpisov a noriem STN EN
* Parcelné čísla 3973/7 - 3979/64
1. **Projektová dokumentácia pre Spevnenú plochu na skladovanie separovaného odpadu sklo/kov:**
* Rozšírenie a spevnenie plochy do maximálnej možnej miery vzhľadom na hranice pozemku a zachovanie cestnej komunikácie v areáli OLO
* Návrh povrchovej úpravy vzhľadom na predpokladaný účel využitia plochy
* Umiestnenie kóje na sklenený odpad z prefabrikovaných betónových blokov
* Umiestnenie kóje na kovový šrot z prefabrikovaných betónových blokov
* Odvod dažďovej vody do kanalizácie so zariadením na zachytávanie ropných látok
* Úprava priľahlej cestnej komunikácie spôsobom umožňujúcim výjazd nákladných vozidiel na výsypnú rampu
1. **Projektová dokumentácia pre Rekonštrukciu oplotenia areálu ZEVO a Dotrieďovacieho závodu (DZ)**
* Analýza súčasného stavu oplotenia areálu ZEVO a DZ
* Návrh komplexnej rekonštrukcie oplotenia areálu ZEVO a DZ.

Textové aj výkresové časti budú spracované v šiestich (6) vyhotoveniach v listinnej podobe v slovenskom jazyku, v 1 vyhotovení v elektronickej podobe na CD/DVD/USB nosiči; v editovateľnom formáte (doc; xlsm; dwg) ako i vo formáte .pdf.

Súčasťou plnenia bude aj odovzdanie licencie v súlade so zákonom č. 185/2015 Z. z. Autorský zákon s cieľom využívať všetky výsledky činnosti úspešného uchádzača.

**Za účelom bližšieho oboznámenia sa s rozsahom predmetu zákazky verejný obstarávateľ dôrazne odporúča uchádzačom obhliadku miesta plnenia predmetu zákazky.**

Príloha: Obrázok - situácia celkom